ബംഗ്ലാദേശെത്തുന്നത് തകര്പ്പന് സ്ക്വാഡുമായി ടി20 ലോകകപ്പിനുള്ള ടീമിനെ പ്രഖ്യാപിച്ചു അടുത്ത മാസം ആരംഭിക്കാനിരിക്കുന്ന ടി20 ലോകകപ്പിനുള്ള ബംഗ്ലാദേശ് ടീമിനെ പ്രഖ്യാപിച്ചു. സമീപകാലത്ത് ടി20 ക്രിക്കറ്റില് ഉജ്ജ്വല ഫോമിലുള്ള ബംഗ്ലാക്കടുവകള് തകര്പ്പന് ടീമിനെയാണ് ലോകകപ്പിലും അണിനിരത്തുന്നത്. ലോകകപ്പില് നിന്ന് വിട്ടു നില്ക്കാന് തീരുമാനിച്ച സീനിയര് ഓപ്പണര് തമീം ഇഖ്ബാലില്ല എന്നത് ഒഴിച്ചു നിര്ത്തിയാല് മറ്റ് സര്പ്രൈസുകളൊന്നും മഹ്മുദുള്ള നയിക്കുന്ന 15 അംഗ സ്ക്വാഡിലില്ല. ടി20 ലോകകപ്പിലേക്ക് ഇത്തവണ നേരിട്ട് യോഗ്യത നേടാന് കഴിയാതിരുന്ന ബംഗ്ലാദേശിന് ഇക്കുറി സൂപ്പര് 12 ഘട്ടത്തിലെത്താന് യോഗ്യതാ റൗണ്ട് കടമ്ബ പിന്നിടേണ്ടതുണ്ട്. യോഗ്യതാ റൗണ്ടില് സ്കോട്ലന്ഡ്, പാപ്പുവ ന്യൂഗിനിയ, ഒമാന് എന്നിവര്ക്കൊപ്പം കളിക്കുന്ന അവര്ക്ക് ഗ്രൂപ്പില് രണ്ടാമതെത്തിയാല് അടുത്ത റൗണ്ടിലേക്ക് കടക്കാം. ഓസ്ട്രേലിയ, ന്യൂസിലന്ഡ് എന്നീ ടീമുകള്ക്കെതിരെ ചരിത്ര ടി20 പരമ്ബര വിജയങ്ങള് നേടിയതിന്റെ ആത്മവിശ്വാസത്തോടെ ലോകകപ്പിനെത്തുന്ന ബംഗ്ലാദേശിന് യോഗ്യതാ റൗണ്ട് മത്സരങ്ങള് അനായാസമായിരിക്കുമെന്നാണ് കരുതപ്പെടുന്നത്. ടി20 ലോകകപ്പിനുള്ള ബംഗ്ലാദേശ് ടീം ഇങ്ങനെ മഹ്മുദുള്ള ക്യാപ്റ്റന്, മൊഹമ്മദ് നയിം, സൗമ്യ സര്ക്കാര്, ലിട്ടണ് ദാസ് വിക്കറ്റ് കീപ്പര്, ഷക്കീബ് അല്ഹസന്, മുഷ്ഫിഖുര് റഹിം, ആരിഫ് ഹൊസൈന്, നൂറുല് ഹസന്, മഹെദി ഹസന്, നസം അഹ്മദ്, മുസ്താഫിസുര് റഹ്മാന്, ഷൊറിഫുള് ഇസ്ലാം, ടസ്കിന് അഹമ്മദ്, മൊഹമ്മദ് സൈഫുദ്ദീന്, ഷമീം ഹൊസൈന്.